CELEX: 22017D2139
Language: sk
Date: 2016-06-03 00:00:00
Title: Rozhodnutie Spoločného výboru EHP č. 121/2016 z 3. júna 2016, ktorým sa mení príloha II (Technické predpisy, normy, skúšky a certifikácia) a príloha X (Služby vo všeobecnosti) k Dohode o EHP [2017/2139]

23.11.2017   
               
               
                  SK
               
               
                  Úradný vestník Európskej únie
               
               
                  L 308/25
               
            ROZHODNUTIE SPOLOČNÉHO VÝBORU EHP
      č. 121/2016
      z 3. júna 2016,
      ktorým sa mení príloha II (Technické predpisy, normy, skúšky a certifikácia) a príloha X (Služby vo všeobecnosti) k Dohode o EHP [2017/2139]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2014/60/EÚ z 15. mája 2014 o navrátení predmetov kultúrnej hodnoty nezákonne vyvezených z územia členského štátu a o zmene nariadenia (EÚ) č. 1024/2012 (1) v znení korigenda uverejneného v Ú. v. EÚ L 147, 12.6.2015, s. 24 sa má začleniť do Dohody o EHP.
               
            
                  (2)
               
               
                  Smernicou 2014/60/EÚ sa zrušuje smernica Rady 93/7/EHS (2) začlenená do Dohody o EHP, a preto je potrebné odkaz na ňu v rámci Dohody o EHP vypustiť.
               
            
                  (3)
               
               
                  Prílohy II a X k Dohode o EHP by sa preto mali zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XXVIII prílohy II k Dohode o EHP sa mení takto:
      
                  1.
               
               
                  Za bod 1 (smernica Rady 93/7/EHS) sa vkladá tento text:
                  
                              „2.
                           
                           
                              
                                 32014 L 0060: smernica Európskeho parlamentu a Rady 2014/60/EÚ z 15. mája 2014 o navrátení predmetov kultúrnej hodnoty nezákonne vyvezených z územia členského štátu a o zmene nariadenia (EÚ) č. 1024/2012 (Ú. v. EÚ L 159, 28.5.2014, s. 1) v znení korigenda uverejneného v Ú. v. EÚ L 147, 12.6.2015, s. 24.
                           
                        Ustanovenia smernice sa na účely tejto dohody vykladajú s týmito úpravami:
                  V článku 14 sa pod odkazom na „1. januára 1993 alebo po tomto dátume“, pokiaľ ide o Island a Nórsko, rozumie „1. januára 1995 alebo po tomto dátume“ a pokiaľ ide o Lichtenštajnsko, „1. mája 1995 alebo po tomto dátume.““
               
            
                  2.
               
               
                  Text bodu 1 (smernica Rady 93/7/EHS) sa vypúšťa.
               
            Článok 2
      V bode 3 [nariadenie Európskeho parlamentu a Rady (EÚ) č. 1024/2012] prílohy X k Dohode o EHP sa dopĺňa tento text:
      „, zmenené týmto právnym predpisom:
      
                  —
               
               
                  
                     32014 L 0060: smernica Európskeho parlamentu a Rady 2014/60/EÚ z 15. mája 2014 (Ú. v. EÚ L 159, 28.5.2014, s. 1) v znení korigenda Ú. v. EÚ L 147, 12.6.2015, s. 24.“
               
            Článok 3
      Znenie smernice č. 2014/60/ES v znení korigenda uverejneného v Ú. v. EÚ L 147, 12.6.2015, s. 24 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 4
      Toto rozhodnutie nadobúda účinnosť 4. júna 2016 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*1), alebo dňom nadobudnutia účinnosti rozhodnutia Spoločného výboru EHP č. 102/2015 z 30. apríla 2015 (3), podľa toho, čo nastane neskôr.
      Článok 5
      Toto rozhodnutie sa uverejní v oddiele EHP Úradného vestníka Európskej únie.
      
         V Bruseli 3. júna 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 159, 28.5.2014, s. 1.
      
         (2)  Ú. v. ES L 74, 27.3.1993, s. 74.
      
         (*1)  Ústavné požiadavky boli oznámené.
      
         (3)  Ú. v. EÚ L 211, 4.8.2016, s. 55.